Niy ma nadzieje dlŏ ludzkości, 01.04.2018
- Nowŏ Zelandyjŏ niy mŏ jak zrobić naschwŏl
- Przijedź dō nŏs! U nŏs sie niy strzylajōm.
- Chop niy rozumiy słowa „natura”
Nowŏ Zelandyjŏ chce iś tōm samōm drōgōm, co reszta zachodnigo świata, i wyciepnōńć ze swojigo terytorium ruskich szpiegōw. Wszyjsko po tym, jak we Wielkij Brytaniji ftoś prōbowoł zamordować Siergieja Skripala, co bōł podwōjnym agyntym brytyjsko-ruskim. Problym w tym, że na wyspach ptŏkōw kiwi niy idzie znojś żŏdnych ruskich agyntōw i terŏz regyrōnek zastanŏwiŏ sie, jak inakszyj poprzić światowych kamratōw. Cōż, nowozelandyjŏcy jak Ślōnzŏcy – żŏdnego niy interesujōm.
Zdrzōdło: The Guardian
Maroko reklamuje swojã kandydaturã do ôrganizowaniŏ Pucharu Świata we fuzbalu tym, iże we jejich państwie niy ma utrŏpy z gwerami. Byłby to cudaczny spusōb ôgłŏszaniŏ sie, jakby niy to, iże drugŏ kandydatura to spōlnŏ propozycyjŏ USA, Kanady i Meksyku, z kerych ino Kanada niyma znanŏ z tego, że sie strzylajōm co drugi dziyń. Niyźle, Maroko, niyźleście to wymyślyli.
Zdrzōdło: NBC Sports
„Miyłośnik zwierzōnt” we Waliji poszoł trochã za daleko przi retowaniu jednego z nich. Chop ôbejzdrzoł czaplã zjŏdać modõ kaczkã, tōż wartko chyciōł srogigo ptŏka, rozetnōł go i wyciōng z niego durch żywõ kaczkã. Niy doś, iże to była przecã naturalnŏ drōga natury, to jeszcze czaple sōm we Wielkij Brytaniji chrōniōne, a kaczki niy. Szandarzi go heresztowali, ale po jakimś czasie puściyli ze upōmniyniym. Jŏ bych go niy puszczoł. Co ôn zrobi, jak ôbejzdrzi kogoś z hamburgerym?
Zdrzōdło: The Telegraph
Office day today filing all of the investigations we have completed.
One involved a male who was cautioned for killing a heron.
He had witnessed it eating a newly born duckling so decided to kill the heron in order to rescue the duckling from its stomach.#bizarre pic.twitter.com/UgVh8o09je
— RuralCrimeTeam™ (@NWPRuralCrime) March 26, 2018
szl_Latn szl_Latn szl_Latn szl_Latn szl_Latn eng_Latn szl_Latn zho_Hans szl_Latn eng_Latn eng_Latn eng_Latn eng_Latn eng_Latn